
Narva Sotsiaaltöökeskuse poolt osutatavate teenuste raames toitlustamise
maksumuse kehtestamine
1. ASJAOLUD JA MENETLUSE KÄIK

Narva Linnavalitsuse 10.09.2014 määruse nr 27 „Narva Sotsiaaltöökeskuse põhimäärus“ kohaselt Narva Sotsiaaltöökeskus on hoolekandeasutus, mis osutab teenuseid sotsiaalselt vähekindlustatud isikutele, sealhulgas lapsed ja lastega perekonnad, puuetega ja eakad inimesed, toimetulekuraskustega täiskasvanud.

Narva Sotsiaaltöökeskuse peamiseks eesmärgiks on kvaliteetsete sotsiaalteenuste osutamine Narva linnas, linnaelanike toimetuleku igakülgne toetamine ning toimetulekuraskuste ennetamiseks, kõrvaldamiseks või kergendamiseks abi osutamine ja sotsiaalsete erivajadustega isikute sotsiaalsele turvalisusele, arengule ja ühiskonnas kohanemisele kaasaaitamine.

Narva Sotsiaaltöökeskuse Turvakodu osakond osutab lastele turvakoduteenust, mille eesmärk on tagada lastele, kes vajab abi tema hooldamises esinevate puuduste tõttu, ajutist eluaset, turvalist keskkonda ja esmast abi. Narva Linnavolikogu 21.03.2013 määruse nr 12 „Laste turvakoduteenuse osutamise tingimused ja kord Narva linnas“  § 3 lõike 1 kohaselt osutatakse teenust ööpäevaringselt 0- kuni 18- aastastele lastele, vajaduse korral ka teenusel olevat last hooldatavale isikule. Sama paragrahvi lõike 5 punkti 1 kohaselt osutav teenus  tagab ööbimisvõimaluse ja toitlustamise.  
Samuti osutab Turvakodu osakond asenduskoduteenust, mille eesmärk on tagada lastele nende põhivajaduste rahuldamiseks peresarnased elutingimused, turvalise ja arenguks soodsa elukeskkonna loomine ning lapse ettevalmistamine võimetekohaseks toimetulekuks täisealisena.
Sotsiaalhoolekande seaduse §8 lõike 1 alusel osutatakse isikule, kes on sattunud sotsiaalselt abitusse olukorda elatusvahendite kaotuse või puudumise tõttu, vältimatut sotsiaalabi, mis tagab vähemalt toidu, riietuse ja ajutise majutuse.
Narva Linnavolikogu 30.06.2010 määruse nr 26 „Supiköögiteenuse osutamise kord Narva linnas“ alusel toimub supiköögiteenuse osutamine, mille eesmärgiks on tasuta toidu saamise võimaluse tagamine vähekindlustatud isikutele, kelle elukohaks on rahvastikuregistri andmetel Narva linn.
Eelpoolnimetatud teenuste kulutused kaetakse nii linnaeelarvest kui ka riigieelarvest ning  seetõttu on otstarbekas kehtestada klientide toitlustamise maksumus raamatupidamise arvestamiseks.

Narva Sotsiaaltöökeskuses on korraldatud toidu valmistamine keskuse köögi vahendusel. Narva linna Sotsiaalabiameti poolt teostatud kalkulatsiooni alusel on asenduskoduteenust saavale lapsele toitlustamise maksumus 3,20 eurot/päev, lapse toitlustamine turvakoduteenuse raames on 2,40 eurot/päev, „Toidupakk“ vältimatu sotsiaalabi raames - 1,35 eurot ja supiköögi ühe toiduportsjoni maksumus on 0,71 eurot.

Narva Sotsiaaltöökeskuse põhimääruse kohaselt osutatakse Narva Sotsiaaltöökeskuse teenused Narva linna elanikele tasuta või vastavalt Narva Linnavalitsuse poolt kinnitatud hinnakirjale.

2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad, arvestades seejuures haldusmenetluse seaduse § 5 lõikes 3 sätestatut.
2.2. Sotsiaalhoolekande seaduse § 16 lõike 1 kohaselt võib sotsiaalteenuse osutamise eest võtta tasu. Kohaliku omavalitsuse üksus kehtestab enda osutatava sotsiaalteenuse eest võetava tasu tingimused ja suuruse. Tasu võtmise otsustab teenuse eest tasuv või teenust osutav asutus.

2.3. Narva Linnavalitsuse 10.09.2014 määruse nr 27 „Narva Sotsiaaltöökeskuse põhimäärus“  § 1 lõike 2 kohaselt teenused osutatakse Narva linna elanikele tasuta või vastavalt Linnavalitsuse poolt kinnitatud hinnakirjale.
3. OTSUS

Kehtestada Narva Sotsiaaltöökeskuse poolt osutatavate teenuste raames toitlustamise maksumuse:
3.1. Lapse toitlustamine turvakoduteenuse raames - 2,40 eurot/päev;

3.2. Lapse toitlustamine asenduskoduteenuse raames - 3,20 eurot/päev;
3.3. „Toidupakk“ vältimatu sotsiaalabi raames - 1,35 eurot;
3.4.  Supiköögi üks toiduportsjon - 0,71 eurot.
4. RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

